Rime diverse in lengua zeneise/Quello proverbio dixe ben, per Dé
Quello proverbio dixe ben, per Dé,
Che no se devereiva za mué dí
(Come se vè ben spesso intrevegní):
"Mi de questa egua moé no beveré."
Perch'esto tá l'è sempre ro promé,
Ch'a l'appelleura è solito a corrí;
E che de tira se ne va a ferí,
A dá dentro dra rè presto dri pé.
Così è acheito in mi mesmo troppo ardio;
Perchè in tempo, che chiu me bertezava
De chi d'Amó dixeiva esse ferio;
Lanthó ro me boccon s'apparegiava:
Perchè da un solo sguardo imbalordio
Restei pigiaou, com'un viso de fava.
lij_Latn lij_Latn lij_Latn lij_Latn lij_Latn lij_Latn lij_Latn vec_Latn yor_Latn ita_Latn ita_Latn lij_Latn lij_Latn ita_Latn lij_Latn